ประจำเดือนครั้งสุดท้ายมาวันที่23/10/61 จนวันนี้17/12/61 ยังไม่มาเลยค่ะลองเทสแล้วผลออกมาแค่1ขีด ก่อนหน้านี้ประจำเดือนมาปกติทุกเดือนไม่เคยขาดอาการ จะรู้สึกหน่วงๆจี๊ด ที่มดลูก เป็นๆหายๆ เวลาท้องว่างจะรู้สึกคลื่นใส้ เหนื่อยง่าย ง่วงตลอดเวลา บางทีจะมีท้องแข็งบ้างบางเวลา แบบนี้มีโอกาสท้องมั้ยค่ะ(ลูกชายอายุได้3ขวบตอนท้องก็ตรวจเจอ2ขีดปกติค่ะ)
สวัสดีค่ะ หากตรวจหาการตั้งครรภ์ได้อย่างถูกต้อง แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้น หากไม่แน่ใจ อาจลองตรวจซ้ำอีกครั้ง หากยังตรวจไม่พบ การที่ประจำเดือนไม่มา จึงเกิดจากสาเหตุอื่นๆ เช่น1. มีความเครียด ทำงานหนัก พักผ่อนน้อย อดอาหาร มีน้ำหนักลด หรือมีน้ำหนักเพิ่มอย่างเร็ว หรือมีการเจ็บป่วยไม่สบาย เช่น เจ็บป่วย ไม่สบาย เป็นต้น2. เป็นโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. การผลิตฮอร์โมนของรังไข่ผิดปกติ4. มีภาวะไทรอยด์ฮอร์โมนเป็นพิษหรือไทรอยด์ฮอร์โมนต่ำ5. มีพังผืดในมดลูก จากการเคยมีการอักเสบของมดลูก การขูดมดลูก เป็นต้นสำหรับอาการปวดท้อง คลื่นไส้ เหนื่อยง่าย ง่วงนอน อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ ก็ได้ เช่น มีความเครียด พักผ่อนไม่เพียงพอ เป็นต้น ดังนั้น ควรอประจำเดือนไปอีกซักระยะก่อน หากประจำเดือนยังไม่มาเกิน 3 เดือน ก็ควรไปพบแพทย์เพื่อตรวจค่ะ